2.

Príloha IIa sa nahrádza týmto textom, ktorý zahŕňa nezmenené položky uvedené v Akte o pristúpení z roku 2003: „Príloha IIa Osobitné nepríspevkové peňažné dávky Článok 10a A. BELGICKO a) Prídavok na náhradu príjmu (zákon z 27. februára 1987) b) Zaručený príjem pre staršie osoby (zákon z 22. marca 2001) B. ČESKÁ REPUBLIKA Sociálny príplatok (zákon č. 117/1995 Sb. o štátnej sociálnej podpore) C. DÁNSKO Výdavky na ubytovanie pre dôchodcov (zákon o individuálnej pomoci pri ubytovaní v úplnom znení zákona č. 204 z 29. marca 1995) D. NEMECKO Základný príjem na úrovni životného minima pre staršie osoby a pre osoby so zníženou zárobkovou schopnosťou podľa kapitoly 4 knihy XII Sociálneho zákonníka E. ESTÓNSKO a) Príspevok pre plnoleté osoby so zdravotným postihnutím (zákon o sociálnych dávkach pre osoby so zdravotným postihnutím z 27. januára 1999) b) Štátny príspevok v nezamestnanosti (zákon o sociálnej ochrane nezamestnaných z 1. októbra 2000) F. GRÉCKO Osobitné dávky pre staršie osoby (zákon 1296/82) G. ŠPANIELSKO a) Zaručený minimálny príjem (zákon č. 13/82 zo 7. apríla 1982) b) Peňažné dávky na pomoc starším osobám a invalidným osobám, ktoré nie sú schopné pracovať (Kráľovská vyhláška č. 2620/81 z 24. júla 1981) c) Nepríspevkové invalidné dôchodky a starobné dôchodky podľa článku 38 ods. 1 úplného znenia všeobecného zákona o sociálnom zabezpečení, schváleného Kráľovskou legislatívnou vyhláškou č. 1/1994 z 20. júna 1994 d) Prídavky na podporu pohyblivosti a náhradu nákladov na dopravu (zákon č. 13/1982 zo 7. apríla 1982) H. FRANCÚZSKO a) Doplnkové prídavky z Osobitného fondu invalidity a Fondu solidarity v starobe (zákon z 30. júna 1956), kodifikovaný v knihe VIII Zákonníka sociálneho zabezpečenia) b) Prídavok pre dospelé zdravotne postihnuté osoby (zákon z 30. júna 1975, kodifikovaný v knihe VIII Zákonníka sociálneho zabezpečenia) c) Osobitný prídavok (zákon z 10. júla 1952, kodifikovaný v knihe VIII Zákonníka sociálneho zabezpečenia) I. ÍRSKO a) Pomoc v nezamestnanosti [Zákon o sociálnej starostlivosti (úplné znenie) 1993, časť III, kapitola 2] b) Starobný (nepríspevkový) dôchodok [Zákon o sociálnej starostlivosti (úplné znenie) 1993, časť III, kapitola 4] c) Vdovský (nepríspevkový) dôchodok a vdovecký (nepríspevkový) dôchodok [Zákon o sociálnej starostlivosti (úplné znenie) 1993, časť III, kapitola 6 zmenená a doplnená časťou V Zákona o sociálnej starostlivosti 1997] d) Prídavok za zdravotné postihnutie (Zákon o sociálnej starostlivosti 1996, časť IV) e) Prídavok na zabezpečenie mobility (Zákon o zdraví 1970, oddiel 61) f) Dôchodok pre nevidiacich [Zákon o sociálnej starostlivosti (úplné znenie) 1993, časť III, kapitola 5] J. TALIANSKO a) Sociálne dôchodky pre osoby bez prostriedkov (zákon č. 153 z 30. apríla 1969), b) Dôchodky a prídavky pre civilistov, ktorí sú zdravotne postihnutí alebo invalidi (zákony č. 118 z 30. marca 1974, č. 18 z 11. februára 1980 a č. 508 z 23. novembra 1988) c) Dôchodky a prídavky pre nemých a nepočujúcich (zákony č. 381 z 26. mája 1970 a č. 508 z 23. novembra 1988) d) Dôchodky a prídavky pre nevidiace civilné osoby (zákony č. 382 z 27. mája 1970 a č. 508 z 23. novembra 1988) e) Doplnkové dávky k minimálnym dôchodkom (zákony č. 218 zo 4. apríla 1952, č. 638 z 11. novembra 1983 a č. 407 z 29. decembra 1990) f) Doplnkové dávky k prídavkom pre zdravotne postihnuté osoby (zákon č. 222 z 12. júna 1984) g) Sociálny prídavok (zákon č. 335 z 8. augusta 1995) h) Sociálny príspevok (článok 1 ods. 1 a 12 zákona č. 544 z 29. decembra 1988 a nasledujúce zmeny a doplnenia) K. CYPRUS a) Sociálny dôchodok [zákon o sociálnom dôchodku z roku 1995 (zákon 25(I)/95) v znení neskorších predpisov] b) Príspevok pre osoby s ťažkým motorickým postihnutím (rozhodnutia rady ministrov č. 38 210 zo 16. októbra 1992, č. 41 370 z 1. augusta 1994, č. 46 183 z 11. júna 1997 a č. 53 675 zo 16. mája 2001) c) Osobitná podpora pre nevidiace osoby [zákon o osobitných podporách z roku 1996 (zákon 77(I)/96) v znení neskorších predpisov] L. LOTYŠSKO a) Štátna dávka sociálneho zabezpečenia (zákon o sociálnej pomoci z 26. októbra 1995) b) Príspevok na náhradu výdavkov na prepravu osôb so zdravotným postihnutím s obmedzenou pohyblivosťou (zákon o sociálnej pomoci z 26. októbra 1995) M. LITVA a) Sociálny dôchodok (zákon z roku 1994 o sociálnych dôchodkoch) b) Osobitná náhrada výdavkov na prepravu osôb so zdravotným postihnutím s problémami s pohyblivosťou (zákon z roku 2000 o cestovných náhradách, článok 7) N. LUXEMBURSKO Príjem pre ťažko zdravotne postihnuté osoby (článok 1 ods. 2, zákon z 12. septembra 2003) s výnimkou osôb uznaných za pracovníkov so zdravotným postihnutím a zamestnaných na otvorenom trhu práce alebo v chránenom zamestnaní O. MAĎARSKO a) Podpora v invalidite [vyhláška č. 83/1987 (XII 27) Rady ministrov o podpore v invalidite] b) Nepríspevkový starobný príspevok (zákon III z roku 1993 o správe sociálnych vecí a sociálnych dávkach) c) Príspevok na prepravu [vyhláška vlády č. 164/1995 (XII 27) o príspevkoch na prepravu pre ťažko zdravotne postihnuté osoby] P. MALTA a) Doplnkový príspevok [oddiel 73 zákona o sociálnom zabezpečení (kap. 318) z roku 1987] b) Výsluhový dôchodok [zákon o sociálnom zabezpečení z roku 1987 (kap. 318)] Q. HOLANDSKO a) Zákon o dávkach pri pracovnej neschopnosti mladých zdravotne postihnutých ľudí z 24. apríla 1997, Wajong b) Zákon o doplnkových dávkach zo 6. novembra 1986 (TW) R. RAKÚSKO Kompenzačný doplnok (spolkový zákon z 9. septembra 1955 o všeobecnom sociálnom poistení — ASVG, spolkový zákon z 11. októbra 1978 o sociálnom poistení osôb zamestnaných v obchodnom sektore — GSVG a spolkový zákon z 11. októbra 1978 o sociálnom poistení pracovníkov v poľnohospodárstve — BSVG). S. POĽSKO Peňažná dávka sociálnej pomoci (zákon z 29. novembra 1990 o sociálnej pomoci). T. PORTUGALSKO a) Nepríspevkový štátny starobný a invalidný dôchodok (zákonná vyhláška č. 464/80 z 13. októbra 1980) b) Nepríspevkový vdovský a vdovecký dôchodok (regulatívna vyhláška č. 52/81 z 11. novembra 1981) U. SLOVINSKO a) Štátny dôchodok (zákon o dôchodkovom a invalidnom poistení z 23. decembra 1999) b) Príspevok k dôchodku (zákon o dôchodkovom a invalidnom poistení z 23. decembra 1999) c) Príspevok na výživu (zákon o dôchodkovom a invalidnom poistení z 23. decembra 1999) V. SLOVENSKO Úprava dôchodkov, ktoré sú jediným zdrojom príjmu (zákon č. 100/1988 Zb.) W. FÍNSKO a) Prídavok za zdravotné postihnutie (zákon o prídavkoch za zdravotné postihnutie, 124/88) b) Prídavok pri starostlivosti o dieťa (zákon o prídavkoch pri starostlivosti o dieťa, 444/69) c) Prídavok na bývanie pre dôchodcov (zákon o prídavkoch na bývanie pre dôchodcov, 591/78) d) Podpora trhu práce (zákon o dávkach v nezamestnanosti 1290/2002) e) Osobitná pomoc prisťahovalcom (zákon o osobitnej pomoci prisťahovalcom, 1192/2002) X. ŠVÉDSKO a) Doplnky na bývanie pre osoby, ktoré poberajú dôchodok (zákon 2001: 761) b) Finančná podpora starším (zákon 2001: 853) c) Prídavok za zdravotné postihnutie a prídavok na starostlivosť o zdravotne postihnuté deti (zákon 1998: 703) Y. SPOJENÉ KRÁĽOVSTVO a) Štátny dôchodkový úver (zákon o štátnom dôchodkovom úvere, 2002), b) Prídavky uchádzačom o zamestnanie v závislosti od príjmu (zákon o uchádzačoch o zamestnanie 1995, 28. jún 1995, oddiel I ods. 2 písm. d) bod ii) a 3; a nariadenie o uchádzačoch o zamestnanie (Severné Írsko), 1995, 18. október 1995, články 3 ods. 2 písm. d) bod ii) a 5) c) Podpora k príjmu (zákon o sociálnom zabezpečení 1986, 25. júl 1986, oddiely 20 až 22 a oddiel 23 a nariadenie o sociálnom zabezpečení (Severné Írsko), 1986, 5. november 1986, články 21 až 24) d) Prídavok na živobytie pre zdravotne postihnuté osoby [zákon o prídavku na živobytie pre zdravotne postihnuté osoby a prídavku na prácu pre zdravotne postihnuté osoby 1991, 27. jún 1991, oddiel 1, a nariadenie o prídavku na živobytie pre zdravotne postihnuté osoby a prídavku na prácu pre zdravotne postihnuté osoby (Severné Írsko), 1991, 24. júl 1991, článok 3] e) Prídavok na opatrovanie [zákon o sociálnom zabezpečení 1975, 20. marec 1975, oddiel 35, a zákon o sociálnom zabezpečení (Severné Írsko) 1975, 20. marec 1975, oddiel 35] f) Prídavok na starostlivosť [zákon o sociálnom zabezpečení 1975, 20. marec 1975, oddiel 37, a zákon o sociálnom zabezpečení (Severné Írsko) 1975, 20. marec 1975, oddiel 37].“